*Projekts*

Latvijas Republikas ministru kabinets

2015.gada\_\_\_.\_\_\_\_\_\_\_\_\_ Noteikumi Nr.\_\_

Rīgā prot. Nr. \_\_.\_\_\_§

**Noteikumi par maksātnespējas procesa administratora darbības pārskatu un tā aizpildīšanas kārtību**

Izdoti saskaņā ar Maksātnespējas

likuma 85.panta otro daļu

1. Noteikumi nosaka kārtību, kādā maksātnespējas procesa administrators (turpmāk – administrators) aizpilda darbības pārskatu, kā arī nosaka pārskata veidlapu paraugus.

2

2. Darbības pārskata veidlapu administrators aizpilda un iesniedz Maksātnespējas administrācijā elektroniski, tīmekļa vietnē [www.mna.gov.lv](http://www.mna.gov.lv). Tīmekļa vietnē [www.mna.gov.lv](http://www.mna.gov.lv) aizpildīto pārskatu administrators nosūta kreditoriem uz elektroniskā pasta adresēm, kas norādītas kreditoru prasījumos.

3. Darbības pārskata iesniegšanai administrators autorizējas darbam tīmekļa vietnē, izmantojot piekļuves rekvizītus, kas administratoram tiek nosūtīti uz maksātnespējas reģistrā norādīto administratora elektroniskā pasta adresi. Piešķirtos piekļuves rekvizītus nedrīkst nodot un darīt zināmu trešajai personai. Ja administratora sertifikāta darbība tiek izbeigta vai tās tiek anulēts, piekļuves tiesības anulē viena mēneša laikā no dienas, kad maksātnespējas reģistrā ir izdarīts ieraksts par administratora sertifikāta darbības izbeigšanu vai anulēšanu.

4. Sākotnējo darbības pārskatu juridiskās personas maksātnespējas procesā ([1.pielikums](http://likumi.lv/doc.php?id=220295#piel1)) un fiziskās personas maksātnespējas procesā (bankrota procedūras ietvaros) ([2.pielikums](http://likumi.lv/doc.php?id=220295#piel2)) administrators iesniedz Maksātnespējas administrācijā un nosūta kreditoriem septiņu dienu laikā pēc pārskata perioda beigām. Pārskata periods ir trīs mēneši pēc juridiskās vai fiziskās personas maksātnespējas procesa pasludināšanas dienas. Iesniedzot Maksātnespējas administrācijā sākotnējo darbības pārskatu, administrators pievieno aktuālo parādnieka mantas pārdošanas plānu (parādnieka mantas pārdošanas plāna grozījumus) vai ziņojumu par parādnieka mantas neesamību (ziņojuma par parādnieka mantas neesamību grozījumus).

5. 5. Kārtējo darbības pārskatu juridiskās personas maksātnespējas procesā ([3.pielikums](http://likumi.lv/doc.php?id=220295#piel3)) un fiziskās personas maksātnespējas procesā (bankrota procedūras ietvaros) ([4.pielikums](http://likumi.lv/doc.php?id=220295#piel4)) administrators iesniedz Maksātnespējas administrācijā un nosūta kreditoriem septiņu dienu laikā pēc pārskata perioda beigām. Pārskata periods ir trīs mēneši pēc iepriekšējā pārskata perioda beigām. Iesniedzot Maksātnespējas administrācijā kārtējo darbības pārskatu, administrators pievieno aktuālos parādnieka mantas pārdošanas plāna vai ziņojuma par parādnieka mantas neesamību grozījumus.

6. 6. Noslēguma darbības pārskatu juridiskās personas maksātnespējas procesā ([5.pielikums](http://likumi.lv/doc.php?id=220295#piel5)) un fiziskās personas maksātnespējas procesā (bankrota procedūras ietvaros) ([6.pielikums](http://likumi.lv/doc.php?id=220295#piel6)) administrators iesniedz Maksātnespējas administrācijā un nosūta kreditoriem 15 dienu laikā pēc parādnieka mantas pārdošanas plāna izpildes. Ja maksātnespējas procesa administratora kārtējā darbības pārskata un noslēguma darbības pārskata iesniegšanas periods sakrīt, administrators iesniedz tikai noslēguma darbības pārskatu.

7.7. Ja pēc ziņojuma par parādnieka mantas neesamību nav panākta vienošanās par juridiskās personas maksātnespējas procesa finansēšanu un juridiskās personas maksātnespējas process tiek izbeigts, administratoram noslēguma darbības pārskats nav jāiesniedz. Noslēguma darbības pārskats nav jāiesniedz arī tad, ja fiziskās personas maksātnespējas procesa bankrota procedūra pabeigta pēc ziņojuma par parādnieka mantas neesamību.

8. 8Ja administrators tiek atcelts no administratora pienākumu pildīšanas juridiskās vai fiziskās personas maksātnespējas procesā, viņš 15 dienu laikā no dienas, kad maksātnespējas reģistrā ir izdarīts ieraksts par viņa atcelšanu no konkrētā procesa, iesniedz Maksātnespējas administrācijā un nosūta kreditoriem noslēguma darbības pārskatu.

9. Ja administrators nokavē šo noteikumu 8.punktā noteikto termiņu, viņam tiek bloķētas tiesības iesniegt noslēguma pārskatu konkrētajā procesā. Šādā gadījumā, lai izpildītu šajā punktā noteikto noslēguma darbības pārskata iesniegšanas pienākumu, administratoram jāvēršas Maksātnespējas administrācijā piekļuves rekvizītu saņemšanai.

10. Administrators, kas sāk pildīt administratora pienākumus atceltā administratora vietā, septiņu dienu laikā pēc pārskata perioda beigām iesniedz Maksātnespējas administrācijā un nosūta kreditoriem kārtējās darbības pārskatu. Pārskata periods ir trīs mēneši no dienas, kad maksātnespējas reģistrā ir izdarīts ieraksts par jauna administratora iecelšanu.

119. Ja tiek panākta vienošanās par maksātnespējas procesa pāreju uz tiesiskās aizsardzības procesu, administrators triju nedēļu laikā pēc tiesas lēmuma par juridiskās personas maksātnespējas procesa izbeigšanu iesniedz Maksātnespējas administrācijā un nosūta kreditoriem maksātnespējas procesa administratora noslēguma darbības pārskatu, kurā norāda datus uz tiesas lēmuma pieņemšanas dienu.

 12. Atzīt par spēku zaudējušiem Ministru kabineta 2010.gada 26.oktobra noteikumus Nr.1003 "Noteikumi par maksātnespējas procesa administratora darbības pārskatu un tā aizpildīšanas kārtību'' (Latvijas Vēstnesis, 2010, 172.nr.; 2013, 215.nr.; 2015, 40.nr.).

13. Pēc šo noteikumu spēkā stāšanās administratoram ir pienākums iesniegt darbības pārskatu elektroniski tīmekļa vietnē [www.mna.gov.lv](http://www.mna.gov.lv), ņemot vērā iepriekšējos pārskatos par attiecīgo maksātnespējas procesu sniegto informāciju.

1014. Noteikumi stājas spēkā 2016.gada 1.februārī.

Ministru prezidente L. Straujuma

Tieslietu ministrs Dz. Rasnačs

Iesniedzējs:

Tieslietu ministrs Dz. Rasnačs

03.11.15. 10:02

637

A.Ličkovska

67099126, alla.lickovska@mna.gov.lv